AUR și-a găsit familia europeană, alături de partidul Giorgiei Meloni. George Simion a fost ales vicepreședinte
Partidul european al Conservatorilor și Reformiștilor, principala formațiune a dreptei conservatoare convenționale, a avut astăzi congresul și a decis să accepte aderarea AUR. Astfel, partidul lui George Simion și-a găsit o familie europeană și una acceptată de către mainstream-ul politic european. Totodată, Simion a fost ales vicepreședinte al ECR.